Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII. 17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 9546

i) Segíteni kész és segíteni tud tanulótársainak abban, hogy egyes képességcsoportok begyakorlásának, elsajátításának milyen szerepe lehet egy-egy pályaválasztási döntés, illetve pályamódosítás meghozatalában. Tisztában van azzal, hogy milyen hátrányokat jelent egy-egy képességcsoport kiművelésének elmulasztása. 2006/20/II. szám ÉRTÉKVÉDELEM ÉS FOGYASZTÓVÉDELEM AZ ISKOLÁBAN „A” változat 9–10. évfolyam 2006/20/II. szám Az Értékvédelem és fogyasztóvédelem tanulásának céljai az 9–10. évfolyamon Az értékvédelem és fogyasztóvédelem tanulásának céljai: – a homo consumens és – oeconomicus értékrendek ütköztetése a jóléti és a jól léti társadalmi létformák mentén; – az értékválasztás befolyásolása a mértékletesség erényére épülő reményteljes jövőkép kialakulásához; – preventív fogyasztóvédelem megalapozása a leendő önálló keresettel bíró fogyasztók egészségének-, biztonságának-, vagyoni érdekeinek védelmében és a hatékony- , gyors jogorvoslattal élés feltételeinek megteremtéséhez; – a fogyasztóvédelemről történő ismeretszerzés előkészítése, indítása a hazai és Európai Uniós fogyasztóvédelmi jog, – politika, – törvény vonatkozásainak megismeréséhez; – a közoktatás minőségbiztosításának megismerése a tanulói jogviszonyon belüli fogyasztóvédelemhez. Értékrendek ütköztetése A tanulók ismerjék meg a homo consumens és a – oeconomicus értékrendeket. Legyenek képesek azonosítani a jóléti és a jól léti életformák elemeit. Tudják ütköztetni a jóléti életvitel elemeit (versenyfutás, etikai keret nélküli lét, profitorientált gazdálkodás, jóléti fogyasztás, intellektusi szemlélet) a jól léti életvitel elemeivel (humanizáció, ökologizáció, emberi integráció, komplementer látásmód). Értékválasztás befolyásolása A tanulók értékválasztása mozduljon el a mértékletesség erénye mentén és legyenek képesek konfliktust vállalni – szituatív és valóságos élethelyzetekben – a jól léti életforma értékrendjével való azonosuláskor. Alakuljon ki bennük a jóléti társadalmi lét kritikus szemlélete és a közjó iránti elkötelezettség, tenni akarás. Preventív fogyasztóvédelem megalapozása A tanulók – mint a leendő önálló keresettel bíró fogyasztók – ismerjék meg a fogyasztóvédelem célját. Tudatosodjon bennük, hogy a fogyasztóvédelem az egészségük-, biztonságuk-, vagyoni érdekeik védelmében alakult ki és fejlődik. Legyenek képesek arra, hogy hatékonyan-, gyorsan éljenek a jogorvoslat lehetőségével. Alakuljon ki bennük a saját érdekeit képviselő aktív fogyasztói magatartás és/vagy a fogyasztóvédelmi intézményrendszerhez való bizalmas odafordulás. Ismeretszerzés az iskolán kívüli fogyasztóvédelemről A tanulók szerezzenek ismereteket a magyarországi és az európai fogyasztóvédelmi jogról, annak fejlődéséről és a differenciált fogyasztóvédelmi politikáról. Igazodjanak el a fogyasztóvédelmi törvény alapvető érdekei és fogalmai között. Tudják megállapítani azt, hogy egy-egy termék vásárlási szándékakor a fogyasztóvédelmi törvénynek megfelelően tájékoztatják-e. Legyen rátekintése a magyar jogharmonizáció szükségességére az EU – hoz csatlakozás feltételeként. 2006/20/II. szám A közoktatás minőségbiztosításának megismerése A tanulók ismerjék meg a partnerközpontúság és a folyamatszabályozás elemeit. Tudatosodjon bennük, hogy a közoktatásban meghonosodó minőségbiztosítás partnerként kezeli őket és szüleiket. Az ő elvárásaikról és elégedettségükről adatokat gyűjt – mint a többi partnerétől is -, melyek minőségi mutatói és azok változásai a tervezést és a korrekciókat egyaránt meghatározzák. Tudjanak arról, hogy az elvárásaik és elégedettségük befolyásolják az intézményben zajló folyamatokat. Ezek a folyamatok kitüntetetten szabályozzák: a) az oktatás és nevelés kínálatát, klímájának tárgyi, személyi, környezeti, biztonsági feltételeit; b) magát az oktatást és nevelést; c) az oktatás és nevelés hatásosságának és hatékonyságának mérését, értékelését; d) az intézményi szolgáltatás – étkeztetés, szabadidőztetés, napközi, egészségvédelem, közművelődés stb. – kínálatát, minőségét. A tanulók fogyasztóvédelme az iskolában A tanulók ismerjék meg, hogy mint az oktatás alanyai az iskola épületének és az általuk használt helyiségeknek, valamint a bennük zajló folyamatoknak fogyasztói. Tudják, hogy őket – mint gyermekfogyasztókat – fokozottan védik. Tudják, hogy az oktatási törvény védelmet nyújt nekik az iskolában a testi, lelki, értelmi fejlődésüknek, személyiségük kialakulásának. Ismerjék meg azokat az előírásokat és folyamatokat, melyek biztonságot adnak az oktatási intézményben számukra. Tudják, hogy van gyermekvédelem az iskolában és az iskolán kívül, amihez segítségért fordulhatnak a kiszolgáltatottságukban. Ismerjék meg a szociális juttatás rendszerét, ami a hátrányos helyzetüket enyhítheti. 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes